මාලඹේ පෞද්ගලික වෛද්‍ය විද්‍යාලයට නව වැනි ශිෂ්‍ය කණ්ඩායම මෙම 16 වැනිදා බදවා ගන්නා බව එහි අධ්‍යක්ෂ වෛද්‍ය සමීර සේනාරත්න මහතා පැවසීය.මෙවර සිසුන් සිය දෙනකු බදවා ගැනීමට නියමිත බවත් මෙම සිසුන් අතර බොහෝ දෙනා 2013 ලන්ඩන් උසස් පෙළ සමත් සිසුන් බවත් ඒ මහතා ප්‍රකාශ කළේය.විශ්වවිද්‍යාලයේ සිසුන්ට අත්‍යාවශ්‍යව තිබු සායනික රෝහල් පහසුකම් ද මේ වන විට සම්පුර්ණ කර තිබෙන බවත් එහි ප්‍රසව හා නාරිවේද සහ ළමා රෝග අංශයද මේ වන විට සම්පුර්ණ කර තිබෙන බවත් සේනාරත්න මහතා කීවේය.මෙම අංශ දෙකෙහි ඇඳන් 100 බැගින් තිබෙන බවත් ප්‍රසුතාගාරයක්, සැත්කම් ඒකකයක් ද විවෘත කළ බවත් පැවසීය.